Uticaj pokreta "Okupiraj" na Vašington
Analitičari ističu da su pristalice pokreta, iako deluju van političke strukture, počeli da menjaju političku atmosferu u zemlji
U nedavnom zboru ispred Bele kuće u Vašingtonu učestvovalo je dve hiljade bolničarki, koje traže da se poveća porez na profit od berzanskih deonica i obezbede sredstva za socijalna davanja, kao i fondovi za otvaranje novih radnih mesta u sektoru izgradnje infrastrukture zemlje. Pošto se predsednik Obama usprotivio tom predlogu, njegov sekretar za finansije Timoti Gajtner je bio predmet izrugivanja na zboru ispred Bele kuće. Ralf Nejder, veteran u borbi za zaštitu interesa američkih potrošača, tvrdi da protestni pokret uopšte ne utiče na političare. Pripadnici pokreta okupacije su odlučili da deluju izvan uobičajenog političkog procesa, koji smatraju nesposobnim da promeni stanje u zemlji. Uvereni su da je bolje da narodu direktno saopštavaju svoju poruku. Karen Koner, saradnica Instituta za ekonomsku politiku, kaže da je pokret počeo da menja političku atmosferu u zemlji. Neki analitičari smatraju da su poruke protestnog pokreta zamenile poruku Pokreta čajanka, koja je dominirala poslednje dve godine, da je zemlja bankrotirala zbog sve većeg državnog aparata. Džon Kavano je direktor Instituta političkih nauka. „ Kevano ističe nedavnu odluku Bank of America da počne da naplaćuje korišćenje debitnih kartica. Banka je od toga odustala zbog žestoke reakcije svojih komintenata. Međutim, demonstranti nemaju nameru da odu. Učesnici protesta takođe najavljuju da će okupirati kancelarije potencijalnih republikanskih predsedničkih kandidata. Spremaju se veliki planovi za proleće. Cilj je da se političari nateraju na akciju vršenjem pritiska izvan postojećeg političkog sistema